Ellin keittiö — Ellin aromikas ranchmauste, luomu, 20 g
Unohda sokerit, e-koodit ja arominvahventeet — Ellin ranchmauste maustaa dipit, salaatinkastikkeet ja pääruoat aidosti ja luomusti! Ranch on yksi maailman rakastetuimmista salaatinkastikemauista — ja valitettavasti myös yksi pilatuimmista. Kaupan ranchmausteista ja valmiista kastikkeista kun löytyy usein enemmän maltodekstriiniä, natriumglutamaattia ja hömppäaromeja kuin oikeita yrttejä. Suolaakin niihin on lisätty — määrä on jollekulle liikaa ja toiselle taas liian vähän. Niin, ja toki ne valmiit kastikkeet sisältävät haitallisia kasvinsiemenöljyjä ja muuta inhaa kamaa. Koska ajattelen parastasi, tein oman täysin luomun ja luonnollisen ranchmausteen. Se sisältää vain ja ainoastaan pelkkiä mausteita ja yrttejä — ei muuta. Eikä todellakaan mitään turhia, halpuutettuja täyteaineita eikä piilosokeria. Eikä edes suolaa, jotta voit maustaa ruokasi suolalla aivan oman maun mukaan. Ranchmausteessani on vain viisiainesosaa — kaikki sellaisia, joiden nimet olet oppinut jo lapsena, ja jotka tunnistat helposti. Ja jotka pystyt vaikka itse kasvattamaan. Hauska fakta: olen julkaissut ranchmausteseoksen reseptin ihan ensimmäiseksi englanninkielisessä Low-Carb, So Simple -blogissani, josta se päätyi myös Parantava ketoosi -kirjaani. Tässä pussissa oleva mausteseos perustuu tuohon samaan reseptiin — jonka voit siis tehdä kotikeittiössäsi, tai napata tästä valmiin tarkasti sekoitetun ja punnitun seoksen, jotta sinun ei tarvitse kaivaa viittä maustepurkkia joka kerta, kun tulee salaatinkastikkeen tai dipin tarve. Jos olet lukenut Parantava ketoosi -kirjani, olet saattanutkin tehdä tätä mausteseosta. Nyt saat sen saa myös suoraan verkkokauppani virtuaalisesta hyllystä. Ja otetaanpa tähän toinen "hauska" fakta, joka itse asiassa on äärimmäisen puistattava ja saa leuan loksahtamaan lattiaan asti: Amerikassa myytävä ranchsalaatinkastike sisältää seuraavat ainesosat: soybean and canola oil, phosphoric acid, modified food starch, monosodium glutamate, artificial flavors, disodium phosphate, sorbic acid and calcium disodium edta. (Tähän perään kuuluu liuta oksu-emojeita.) Miksi, oi miksi kukaan suostuu syömään tuommoista keinotekoista kuraa? Onneksi meidän suomalaisten asiat ovat hieman paremmalla tolalla, vaikka kyllä meidänkin ruokakaupoistamme löytyy aika karmaisevia tehdasteoksia. Niille, jotka haluavat aidosti parempaa ja lisäaineetonta ranch-makua, minulla on onni tarjota Ellin ranchmauste, jolla saat makua hyvinvointiasi halpuuttamatta. Miksi kannattaa valita Ellin aromikas luomuranchmauste? 100 % luomua: kaikki viisi ainesosaa luomulaatuisia Ei lisäaineita: ei aromeja, ei paakkuuntumisenestoaineita, ei täyteaineita Aromikas ja yrttinen: tilli ja ruohosipuli tekevät ranchista ranchin, jota sipuli ja valkosipuli säestävät Ketoystävällinen ja sokeroimaton: ei piilohiilareita eikä mitään lisättyä hiilarihömppää Suolaton: voit lisätä ruokaan suolaa juuri niin paljon tai vähän kuin haluat Reseptikirjasta purkkiin: sama tarkasti testattu seos kuin Parantava ketoosi -kirjassani Käytä Ellin korkealaatuista ranchmaustetta: salaatinkastikkeeseen dipiksi broilerin ja kanansiipien kuivamausteena uunijuureksiin ketoranskalaisiin munakkaaseen munavoihin tuorejuustolevitteeseen aromivoihin majoneesipohjaisiin salaatteihin tillin ansiosta erinomainen myös kalan kaverina! Vinkkivitonen: Ranch-maku paranee yön yli. Tee siis dippi tai kastike edellisenä päivänä ja laita jääkappiin odottelemaan. Se on seuraavana selvästi maukkaampi ja voimakkaamman makuinen. Ainesosat: sipuli*, valkosipuli*, tilli*, ruohosipuli*, mustapippuri* *luomu Käyttöohje: Salaatinkastike: Sekoita 1 tl ranchmaustetta 2 dl:aan kermaviiliä. Mausta suolalla maun mukaan. Lisää pääruokiin (esim. lihamurekkeeseen) maun mukaan. Itse käytän 1—2 rkl per 400 g jauhelihaa. Säilytys: Säilytetään viileässä ja kuivassa valolta suojattuna. Valmistaja: Ellin keittiö